ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
زرعی آمدنی بیمہ اور سماجی تحفظ اسکیم پر نظر ثانی
زراعت و کسانوں کے بہبود کے امور کے مرکزی وزیر جناب نریندر سنگھ تومر نے لوک سبھا کے ایک تحریری جواب میں بتایا کہ حکومت نے آراضی کے حامل کاشت کاروں کو طے شدہ آمدنی فراہم کرنے کی غرض سے ایک اسکیم نافذ کی ہے۔ اس اسکیم کا نام پردھان منتری کسان سمان ندھی ہے، اس اسکیم کے تحت 6 ہزار روپے کی رقم سالانہ بنیاد پر تین سے چار ماہانہ قسطوں میں، جو 2 ہزار روپے کی قسط پر مشتمل ہوتی ہے، براہ راست طور پر کاشت کار کے کھاتے میں منتقل کی جاتی ہے۔ اس سلسلے میں اعلی آمدنی کے حامل کاشت کاروں کو مستثنی رکھنے کی کچھ شرطیں بھی نافذہیں۔ اسکیم کا مقصد ہے کہ زمین کے حامل کاشت کاروں کو آمدنی کے لحاظ سے استحکام فراہم کیا جائے اور انہیں اس طرح سے آمدنی فراہم کی جائے کہ وہ زراعت اور متعلقہ سرگرمیوں سے متعلق اخراجات برداشت کرسکیں اور اپنی گھریلو ضروریات کی تکمیل بھی کرسکیں۔ اسکیم کا آغاز 24 فروری 2019 کو کیا گیا تھا اور ابتدا میں یہ اسکیم صرف چھوٹے اور بہت چھوٹے کاشت کاروں کے لیے نافذ کی گئی تھی، جن کی مجموعی آراضی صرف دو ہیکٹیر تک محدود تھی۔ حکومت نے اس اسکیم پر نظر ثانی کی اور اس کے دائرہ کار کو کاشت کار کی تحویل میں زمین کے رقبے کو نظرانداز کرتے ہوئے تمام کاشت کاروں تک بڑھا دیا۔ پی ایم –کسان اسکیم ملک بھر میں کامیابی کے ساتھ نافذ ہوچکی ہے۔ اب تک 1132020 روپے کے مالی فوائد اس اسکیم کے تحت 86979391 استفادہ کنندگان کو پہنچ چکے ہیں۔
اس کے علاوہ حکومت نے 12ستمبر 2019 کو پردھان منتری کسان مان دھن یوجنا  بھی شروع کی تھی، جس کا مقصد یہ تھا کہ چھوٹے اور حاشیے پر زندگی بسر کرنے والے کاشت کاروں کو ان کی ضعیفی کے دور میں جب ان کے پاس گزر بسر کے وسائل نہ ہوں، نہ ہی کوئی اور ذریعہ ہو اور نہ کوئی ایسی بچت ان کے پاس ہو، جس کے ذریعے وہ اپنے اخراجات پورے کرسکیں، اس صورت میں انہیں سماجی تحفظ فراہم کرایا جائے۔ اس اسکیم کے تحت چھوٹے اور بہت چھوٹے حاشیے پر زندگی بسر کرنے والے کاشت کاروں کو تین ہزار روپے کی معینہ پنشن چند استثنی کے ساتھ 60 برس کی عمر کے بعد فراہم کی جاتی ہے۔ یہ ایک رضاکارانہ اور مبنی پر تعاون اسکیم ہے، جس میں داخلہ 18 سے 40 برس کے عمر کے دوران ہوتا ہے۔ کاشت کار کو پنشن فنڈ کے تحت داخلہ کے عمر کے لحاظ سے ماہانہ 55 سے 200 روپے جمع کرانے پڑتے ہیں۔ مرکزی حکومت اس پنشن فنڈ میں اپنی جانب سے مساوی رقم فراہم کرتی ہے۔ مذکورہ پنشن فنڈ کا انتظام و انصرام لائف انشورنس آف انڈیا  کی جانب سے کیا جارہا ہے۔ اب تک یعنی 11 مارچ 2020 تک 1997553کاشت کاروں نے اپنے آ پ کو اس اسکیم کے تحت درج رجسٹر کرایا ہے۔
پی ایم –کسان کےلیے 2018-19 کے مالی سال کے لیے دو ہزار کروڑ روپے کی رقم فراہم کی گئی تھی، اسی طریقے سے 2019-20 کے مالی سال کے لیے 75 ہزار کروڑ روپے کی رقم فراہم کی گئی ہے۔ مجموعی رقم میں سے 6005.48 کروڑ روپے 2018-19 میں اور 46653.62 کروڑ روپے 2019-20 میں 11 مارچ 2020 تک کاشت کاروں کو جاری کیے جاچکے ہیں۔ پی ایم-کے ایم وائی کے لیے 2019-20 کے مالی سال میں 900 کروڑ روپے کی بجٹ کی تجویز رکھی گئی ہے، یعنی مرکزی حکومت اپنی جانب سے زرتعاون دینے والے کاشت کاروں کے لیے پنشن فنڈ میں اتنی رقم فراہم کرے گی۔ 50 کروڑ روپے کی رقم ایل آئی سی کو اب تک اس مقصد کے لیے جاری کی جاچکی ہے۔
۔۔۔۔۔۔۔۔۔۔۔
U- 1294
(Visitor Counter : 81
بہت چھوٹی، چھوٹی اور درمیانی صنعتوں کی وزارت
ایم ایس ایم ای سیکٹر کی توسیع
نئی دہلی، 3 فروری 2022:
کاروباری اداروں کا فروغ اور ترقی ایک ریاستی موضوع ہے۔ مرکزی حکومت ایم ایس ایم ایز کے فروغ، ترقی اور مسابقت کو بڑھانے اور ملک میں روزگار کے مواقع بڑھانے کے لیے مختلف اسکیموں، پروگراموں اور پالیسی اقدامات کے ذریعے ریاستی/مرکز کے زیر انتظام علاقوں کی حکومتوں کی کوششوں میں تعاون کرتی ہے۔
ایم ایس ایم ای کی وزارت ملک میں ایم ایس ایم ای سیکٹر کی ترقی اور فروغ کے لیے مختلف اسکیموں اور پروگراموں کو نافذ کرتی ہے۔ ان اسکیموں اور پروگراموں میں دیگر باتوں کے ساتھ ساتھ وزیر اعظم کا روزگار پیدا کرنے کا پروگرام ، روایتی صنعتوں کی بحالی کے لیے فنڈ کی اسکیم ، جدت طرازی کو فروغ دینے کی اسکیم، دیہی صنعت اور کاروباری صلاحیت ، بہت چھوٹی اور چھوٹی صنعتوں کے لیے کریڈٹ گارنٹی اسکیم، بہت چھوٹی اور چھوٹی صنعتوں کے کلسٹر ڈویلپمنٹ پروگرام  وغیرہ شامل ہیں۔ ان اسکیموں کے تحت فوائد ملک بھر کے تمام اہل ایم ایس ایم ایز کو دستیاب ہیں۔ ایم ایس ایم ای کی وزارت ایک خصوصی اسکیم یعنی شمال مشرقی خطے نیز سکم میں ایم ایس ایم ایز کا فروغ' پر بھی عمل درآمد کر رہی ہے جس میں آسام سمیت شمال مشرقی ریاستوں میں ایم ایس ایم ای سیکٹر کی حالت کو بہتر بنانے پر توجہ مرکوز کی گئی ہے۔ ان اسکیموں کی اسکیم کے لحاظ سے بجٹ مختص کرنے کی رقم ذیل میں دی گئی ہے:
|
||
|
بجٹ مختص 
|
|
نمبر شمار
|
|
اسکیم کا نام
|
|
2019-20
|
|
2020-21
|
|
2021-22

|
|
1
|
|
وزیراعظم کا روزگار پیدا کرنے کا پروگرام

|
|
2,327.10
|
|
2,500.00
|
|
2,000.00
|
|
2
|
|
روایتی صنعتوں کی بحالی کے لیے فنڈ کی اسکیم 
|
|
125.00
|
|
464.85
|
|
170.00
|
|
3
|
|
اختراع، دیہی صنعت اور صنعت کاری کو فروغ دینے کے لیے اسکیم
|
|
50.00
|
|
30.00
|
|
15.00
|
|
4
|
|
کریڈٹ گارنٹی اسکیم
|
|
597.00
|
|
100.00
|
|
0.04
|
|
5
|
|
بہت چھوٹی اور چھوٹی صنعتوں کا کلسٹر ڈویلپمنٹ پروگرام 
|
|
227.90
|
|
390.69
|
|
156.60
یہ معلومات بہت چھوٹے، چھوٹے اور درمیانے درجے کے کاروباری اداروں کے مرکزی وزیر جناب نارائن رانے نے آج لوک سبھا میں ایک تحریری جواب میں دی۔
صدر جمہوریہ کا سکریٹریٹ
صدر جمہوریہ ہند کل آئی آئی ایم ناگپور کے مستقل کیمپس کا افتتاح کریں گے
صدرِ جمہوریہ ہند جناب رام ناتھ کووند کل  کومہاراشٹر کا دورہ کریں گے جہاں وہ ناگپور ، ایم آئی ایچ اے، داہے گاؤں موضع میں آئی آئی ایم ناگپور کے مستقل کیمپس کا افتتاح کریں گے۔
کانکنی کی وزارت
معدنیات کی تلاش
نئی دہلی 11 اگست2021:
نیشنل الیومینئم کمپنی لمیٹیڈ ، ہندوستان کاپر لمیٹیڈ  اور منرل ایکسپلوریشن کارپوریشن لمیٹیڈ ، نام کی تین سی پی ایس ایز نے کانکنی کی وزارت کے تحت ’’ کھنیج بدیش انڈیا لمیٹیڈ  ‘‘، کے نام سے ایک جوائنٹ وینچر کمپنی قائم کی ہے۔ کے اے بی آئی ایل نے وزارت خارجہ اور ارجنٹینا اور آسٹریلیا جیسے ملکوں میں بھارتی سفارتخانوں کے توسط سے شارٹ لسٹ کئے گئے سورس ملکوں کے کئی سرکاری ملکیت والے اداروں کےساتھ رابطہ کرنے شروع کیا ہے جس کا مقصد بیرون ملک معدنی اثاثوں کا حصول ہے۔ بنیادی طور پر کریٹکل اور اسٹریٹجک معدنیات جس میں لیتھیئم ، کوبالٹ اور دیگر اور ناٹ ریئر ارتھ الیمینٹ شامل ہیں۔
معدنیات سے متعلق قومی پالیسی کا اعلان فروری 2019 میں کیا گیا تھا جس میں سائنٹفک طریقہ سے کانکنی ،کانکنی کی مشینری اور معدنیات کو الگ کرنے کے آلات اور خودکار آلات کے فروغ کے لئے التزامات کئے گئے ہیں۔ تلاش اور کانکنی میں حکومت جدید ٹکنالوجی کے استعمال پر زیادہ زور دے رہی ہے اور اس کے لئے اقدامات کئے ہیں جیسے ریموٹ سینسنگ ، جیوگرافک انفارمیشن سسٹم  ، مصنوعی ذہانت ، خلاسے متعلق ٹیکنالوجی ، یو اے ویز ، ای وھیکلز وغیرہ ۔حالیہ برسوں میں ڈرون یا ان مینڈ ایریل سسٹم نے کانکنی کی صنعت میں اپنا رول ادا کرنا شروع کیا ہے۔ کانکنی کی وزارت کے تحت ایک ماتحت دفتر انڈین بیورو آف مائنز نے کانکنی کے لئے پٹوں میں پائلٹ کی بنیاد پر ڈرون سروے بھی شروع کیا ہے جو کہ مستقبل میں ورچوئل مانیٹرنگ اور ریگولیشن کے لئے راہ ہموار کرے گا۔
یہ اطلاع کانوں ، کوئلہ اور پارلیمانی امور کے وزیر جناب پرلہاد جوشی نے آج لوک سبھا میں ایک تحریری جواب میں دی۔
صحت اور خاندانی بہبود کی وزارت
حفظان صحت کے پیشے
نئی دہلی،28؍ جون، صحت اور خاندانی بہبود کے وزیر مملکت جناب اشونی کمار چوبے نے آج لوک سبھا میں ایک سوال کا تحریری جواب دیتے ہوئے ایوان کو مطلع کیا کہ فی الحال حکومت کے پاس مختلف انجمنوں ؍ یکساں تنظیموں کے ذریعہ جو کچھ اطلاعات دی گئی ہیں، اس کے علاوہ متعلقہ پیشوں کے بارے میں کوئی مصدقہ تخمینہ نہیں ہے۔
دستیاب معلومات کی بنیاد پر 15 تسلیم شدہ زمروں کے تحت 53 متعلقہ اور حفظانِ صحت پیشوں کو الائیڈ اینڈ ہیلتھ کیئر پروفیشن بل 2018 میں شامل کیا گیا ہے، جو پہلے ہی راجیہ سبھا میں پیش کیا جا چکا ہے۔
اب تک صحت سے متعلقہ پیشوں کے لئے کوئی مرکزی ریگولیٹری ادارہ نہیں ہے۔ البتہ ایسی اطلاعات ہیں کہ کچھ ریاستومیں متعلقہ اور حفظانِ صحت کے پیشوں جیسے پیرا میڈیکل کونسل یا ریاستی فیزیوتھیریپی یا اکوپیشنل تھیریپی کونسل وغیرہ قائم ہیں۔
الائیڈ اینڈ ہیلتھ کیئر پروفیشن بل 2018 متعلقہ اور حفظانِ صحت کے پیشوں کو برقرار رکھنے کے لئے ایسے پیشوں کا مرکزی رجسٹر تیار کرنے کی گنجائش ہے۔
۔۔۔۔۔۔۔۔۔۔۔

U- 2670
(Visitor Counter : 30
نائب صدر جمہوریہ ہند کا سکریٹریٹ
نائب صدر جمہوریہ نے نئے سال کی آمد پر قوم کو مبارکباد دی
نئی دہلی ،31دسمبر، نائب صدر جمہوریہ ہند جناب ایم وینکیا نائیڈو نے نئے سال 2020 کی آمد پر قوم کو مبارکباد دی ہے۔ اپنے پیغام میں انہوں نے کہا کہ اس نئے سال پر آئیے ہم انسانوں کے تئیں زیادہ مہربان، زیادہ ہمدرد اوربامروت ہونے کا عہد کریں۔
پیغام کا متن:
‘‘میں نئے سال 2020 کی آمد پر اپنے تمام شہریوں کے لئے پُرخلوص مبارکباد اور نیک خواہشات پیش کرتا ہوں۔ نیا سال ایک نیا آغاز کرنے کا وقت ہوتا ہے۔یہ ایک ایسا وقت ہے، جس میں زندگی کے نئے اہداف مقرر کئے جاتے ہیں اور نئے عہد کئے جاتے ہیں۔ یہ وقت ہے شکرگزار ہونے کا، وقت ہے خوشیوں کا اور وقت ہے امیدوں کا۔
اس نئے سال میں آئیے ہم زیادہ مہربان، زیادہ ہمدرد اور زیادہ بامروت انسان ہونے کا عہد کریں۔ آئیے ہم ایک فرد کے طور پر اور پھر ایک قوم کے طور پر اپنی حقیقی صلاحیتوں کو پہچاننے کےلئے بہترین کارکردگی کا عہد کریں۔آئیے ہم خود کوامن، محبت اور بھائی چارے کی آفاقی اقدار کے تئیں پھر سے خود کو وقف کریں اور ایک منصفانہ، برابری والی خوشحال اور شمولیت والی دنیا کی تعمیر کےلئے مل کر کام کریں۔
خوشی کے اس موقع پر آئیے ہم خوشیوں، صحتمندی اور پوری دنیا کی خوشحالی کے لئے دعا کریں۔ ’’
خواتین اور بچوں کی ترقیات کی وزارت
راشٹریہ پوشن ماہ 2023 مختلف عنوانات کے تحت لوگوں کی شرکت کے ذریعے جن بھاگیداری کی طاقت کا استعمال کرتا ہے
راشٹریہ پوشن ماہ 2023 مختلف عنوانات کے تحت لوگوں کی شرکت کے ذریعے جن بھاگیداری کی طاقت کو بروئے کار لا رہا ہے۔ جن آندولن ڈیش بورڈ پر صرف ایک دن میں سوستھ بالک اسپردھا، انیمیا کیمپس، پوشن بھی پڑھائی بھی جیسی مختلف سرگرمیاں ریکارڈ تعداد میں درج کی گئیں۔
محنت اور روزگار کی وزارت
ایک پنشن پروگرام کا عطیہ
نئی دہلی،7 اپریل ،2022
پردھان منتری شرم مان دھن پنشن اسکیم کے فائدوں کو غیر منظم کارکنوں تک پہنچانے کےلئے ،حکومت نے حال ہی میں ایک پنشن عطیہ کرنے کی پہل کا آغاز کیا ہے جس کے تحت لوگ/آجر اپنے فوری معاون عملے کے لیے ،جیسے گھریلو ملازمین، ڈرائیور، مددگار، دیکھ بھال کرنے والے، نرسیں، ان کے گھر یا دفتر میں یا 18-40 سال کی عمر کے کسی دوسرے اہل غیر منظم کارکنان کو پی ایم ایس وائی ایم پنشن اسکیم کے ذریعے بڑھاپے میں تحفظ فراہم کرنے کےلئے اپنے پریمیم حصے کا عطیہ کرسکتے ہیں۔ عطیہ کنندہ کم از کم ایک سال کا تعاون ادا کر سکتا ہے۔ ایک سال کے لیے عطیہ کی رقم کم از کم 660روپے اور زیادہ سے زیادہ 2400روپے تک ہے جس کا انحصار فائدہ اٹھانے والے کی عمر پرہے۔ لوگ/ملازمین https://maandhan.in/ پر یا قریبی کامن سروس سنٹر پر جا کر عطیہ کر سکتے ہیں۔ 31 مارچ، 2022 تک، تقریباً 100 لوگ/ملازمین اپنے عملے کے لیے ڈونیٹ-اے-پنشن ماڈیول کے ذریعے پریمیم کا عطیہ دینے کے لیے آگے آئے ہیں تاکہ انھیں پی ایم ایس وائی ایم پنشن اسکیم کے فوائد میں توسیع دی جا سکے۔
یہ معلومات روزگار اور لیبر کے وزیر مملکت جناب رامیشور تیلی نے آج راجیہ سبھا میں ایک تحریری جواب میں دی۔
ش ح ۔ا م۔
U:4002
(Visitor Counter : 103
الیکٹرانکس اور اطلاعات تکنالوجی کی وزارت
ہندوستان ‘‘آل تھنگ ٹکنالوجی’’ میں دنیا کا ایک سرکردہ ملک ہو گا : وزیر مملکت راجیو چند رشیکھر
انڈیا ٹیک ایڈ آگے بڑھتے ہوئے ایک پُر عز م ملک کی سوچ ہے
حکومت کا وژن ہے کہ ہندوستان 27-2026 تک سرفہرست تین معیشتوں میں شامل ہوگا: وزیر مملکت راجیو چند رشیکھر
ہنرمندی کے فروغ اور صنعت کار ی اور الیکٹرانک اور آئی ٹی کے مرکزی وزیر مملکت جناب راجیو چندر شیکھر نے آج کہا کہ حکومت کی توجہ عالمی ویلیو چین میں ہندوستان کو ایک باہری ملک کے بجائے ایک سنجیدہ ، مسابقتی شراکت دار بنانے پر ہے۔
جناب راجیو چند رشیکھر نے آج نئی دلی میں پبلک افئیر س فورم آف انڈیا کے 15ویں سالانہ عام اجلاس سے خطاب کرتے ہوئے کہا کہ وزیراعظم نریندر مودی کے انڈیا ٹیک ایڈ وژن کے ایک حصے کے طورپر ہمارا ماننا ہے کہ سپلائی چین اور عالمی ویلیو چین میں تنوع ہوگی اور یہ مسلسل ہوتی رہے گی۔ ایسے حالات میں ہماری پالیسیایں یہ یقینی بنانے پر مرکوز ہے کہ اس چین میں ہندوستان ایک مسابقتی اور اہل شراکتدار ہے۔
اس تناظر میں وزیر موصوف نے عالمی ویلیو چین کی اجارہ داری کا حصہ رہنے والی ایپل ،سیمسنگ،سسکو جیسی بڑی کمپنیاں اب ہندوستان کا رخ کررہی ہیں۔ ہندوستان کے ٹیک ایڈ سفر کے بارے میں اپنے خیالات کا اظہار کرتے ہوئے جناب راجیوچندر شیکھر نے کہا کہ انڈیا ٹیک ایڈہندوستان کے بارے میں اس نظریہ کو تبدیل کررہا ہے کہ ہندوستان صرف آئی ٹی / آئی ٹی ایز کا مرکز ہے اور اب اس کی تشہیر ہورہی ہے او راس میں انٹر نیٹ اور کنزیومر ٹیک شامل ہوگئے ہیں اور اس میں اے آئی ،سیمی کون ، ڈیزائن اور پروڈکشن ، کوانٹم کمپیوٹنگ وغیرہ بھی جلدشامل ہوں گے۔ انہوں نے مزید کہا کہ ہماری ڈجیٹل معیشت کی پائی آئی ٹی / آئی ٹی ایز کے یک قطبی شعبے سے نکل کر آگے بڑھتے ہوئے وہاں پہنچ گئی ہے ، جہاں ڈجیٹل معیشت کی ہر وہ سرگرمیاں شامل ہیں ، جن پر دنیا زور دے رہی ہے ۔
سیمی کنڈکٹر شعبے کا حوالہ دیتے ہوئے وزیر موصوف نے کہا کہ صرف 14 مہینے میں حکومت نےنہ صرف مینوفیکچرنگ اور ڈیزائن میں متعدد مواقع پیدا کئے ہیں بلکہ نئے نصاب کے ساتھ جلد ہی ہندوستان اور دنیا کے لئے 85 ہزار باصلاحیت نوجوان تیار ہوں گے۔
جناب راجیوچندر شیکھر نے اعتماد کا اظہار کیا کہ ہندوستان جلد ہی دنیا کی تین اعلیٰ معیشتوں میں شامل ہوگا۔انڈیا ٹیک ایڈ یقیناََ آگے بڑھتے ہوئے پرعز م ملک کی سوچ ہے ۔ حکومت کا وژن انتہائی واضح ہے کہ ہم 27-2026 تک سرفہرست تین معیشتوں میں شامل ہونا چاہتے ہیں۔ جو کہ جاپان اور جرمنی کے نزدیکی دائرہ میں ہے ۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 140.38کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 17.06 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,40,38,75,650
|
|
بچی ہوئی خوراکیں
|
|
17,06,13,661
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 140.38 کروڑ سے زیادہ  ویکسین کی خوراکیں دستیاب کرائی جاچکی ہیں۔
مزید برآں 17.06 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔ جن کو ا بھی استعمال کیاجانا ہے۔
سائنس اور ٹیکنالوجی کی وزارت
ٹیکنالوجی کو کاروباری شکل دینے کے لیے فضلے کے شعبے میں اختراعی/دیسی ٹیکنالوجیز رکھنے والی بھارتی کمپنیوں سے تجاویز طلب کی گئیں
فضلے کے شعبے میں کاروباری شکل دینے کے مرحلے پر اختراعی دیسی ٹیکنالوجیز رکھنے والی بھارتی کمپنیوں کے پاس انہیں اگلے مرحلے تک لے جانے کے لیے تعاون کا اب ایک موقع ہے۔
ٹیکنالوجی کے فروغ سے متعلق بورڈ  نے، جو بھارتی حکومت کے محکمہ سائنس اور ٹیکنالوجی  کا ایک قانونی ادارہ ہے، میونسپل ٹھوس فضلے، پلاسٹک کے فضلے، تعمیرات اور انہدامی کارروائیوں سے متعلق فضلے  ، زرعی فضلے، بائیو میڈیکل فضلے، ای فضلے ، صنعت سے متعلق مضر اور غیر مضر فضلے، بیٹری فضلے، تابکار فضلے، اے آئی پر مبنی حل، قومی ضرورت کے مطابق اور 'سوچھتا' پر توجہ مرکوز کرتے ہوئے جدید/دیسی ٹیکنالوجیز والی کمپنیوں سے درخواستیں طلب کی ہیں ۔
ٹی ڈی بی ٹیکنالوجی کوتجارتی شکل دینےکے لیے منتخبہ بھارتی کمپنیوں کو مالی مدد فراہم کرے گا۔ انتخاب کی تشخیص سائنسی، تکنیکی، مالیاتی اور تجارتی میرٹ پر مبنی ہوگی اور قرض، ایکویٹی اور/یا گرانٹس کی شکل میں مالی امداد فراہم کی جائے گی۔
ٹی ڈی بی 'ویسٹ ٹو ویلتھ' کے عنوان سے تجاویز کو مدعو کیا جانا یا کال ملک کے بڑے شہروں کوفضلے سے پاک رکھنے اور اس کے ساتھ ساتھ فضلے سے دولت پیدا کرنے کے چیلنج کے تعلق سے ہے۔ کال کے ساتھ، ٹی ڈی بی جو کہ جدید دیسی ٹیکنالوجیز کی مدد کرنے میں پیش پیش ہے، جس کا مقصد عام آدمی کے لیے زندگی میں آسانیاں پیدا کرنا ہے، اس چیلنج پر قابو پانے کے لیے صنعت اور ماہرین تعلیم وزیر اعظم کے وژن کو پورا کرنے کے مقصد سے تعاون کے لئےسامنےآئے ہیں تاکہ سوچھ بھارت مشن شہری دوئم کے تحت ہمارے تمام شہروں کو 'کوڑا کرکٹ سے پاک' بنایا جاسکے۔
فنڈنگ کی تفصیلی رہنما خطوط اور تجویز جمع کرانے کے لیے، درخواست دہندگان ٹی ڈی بی کی درج ذیل ویب سائٹ www.tdb.gov.in پر جا سکتے ہیں۔ تجاویز بھیجنے کی آخری تاریخ 03 جولائی 2022 ہے۔
بندرگاہوں، جہاز رانی اور آبی راستوں کی وزارت
بحری جہازوں کی ری سائیکلنگ کے لئے قومی اتھارٹی کے طورپر، ڈائریکٹر جنرل جہازرانی کو نوٹیفائی کیاگیا
جہازرانی کے نامزد ڈائرکٹرجنرل ،بحری جہازوں کی ری سائکلنگ کے قانون 2019کے تحت ،ہندوستان کی جہازرانی کی ری سائکلنگ کے صنعت کے لئے ایک اعلیٰ اتھارٹی ہوں گے
اس قومی اتھارٹی کا آفس گجرات کے شہرگاندھی نگرمیں قائم کیاجائے گا
نئی دہلی ،15؍اکتوبر:مرکز ی حکومت نے بحری جہازوں کی ری سائکلنگ کے قانون 2019کی دفعہ 3 کے تحت جہازرانی کے ڈائرکٹرجنرل کو ، جہازرانی کی ری سائکلنگ کے لئے قومی اتھارٹی کے طورپرمقررکیاہے ۔
ایک اعلیٰ ادارے کے طورپر قومی ڈی جی جہازرانی ،جہازوں کی ری سائکلنگ سے تعلق رکھنے والی تمام سرگرمیوں یعنی انتظامیہ ، نگرانی اوردیکھ بھال کرنے کا اختیاررکھتے ہیں ۔ ڈی جی شپنگ جہازرانی کی ری سائکلنگ کی صنعت کی پائیدارفروغ ، ماحول دوست ضوابط پرعمل کی نگرانی اور جہازرانی کی ری سائکلنگ کی صنعت میں کام کرنے والے شیئرہولڈرکے لئے تحفظ اور صحت کے اقدامات کی دیکھ بھال کرے گا۔ جہازرانی کی ری سائیکلنگ کے یارڈ کے مالکان اورریاستی سرکاروں کے ذریعہ مطلوبہ مختلف منظوریوں کے لئے ڈی جی شپنگ فائنل اتھارٹی ہوگی ۔
جہازرانی کی ری سائیکلنگ کے قانون 2019کے تحت ہندوستان بین الاقوامی سمندری زندگی کی تنظیم  کے تحت ہانگ کانگ کنویشن برائے شپ ری سائیکلنگ کے ساتھ ملحق ہوگیاہے ۔ ڈی جی شپنگ آئی ایم اومیں ہندوستان کے نمائندہ ہیں اورآئی ایم او کے تمام کنویشن ڈی جی شپنگ کے ذریعہ عمل میں لائے جارہے ہیں ۔
جہازرانی ری سائیکلنگ کی قومی اتھارٹی کوگجرات کے شہرگاندھی نگرمیں قائم کیاجائے گا۔ اس دفترکے جائے وقوع سے گجرات کے الانگ مقام میں جہازرانی کے ری سائیکلنگ یارڈ کے مالکان کو فائدہ پہنچے گا جو کہ دنیا میں بحری جہازوں کو توڑنے اوربحری جہازوں کی ری سائیکلنگ کی ایشیاکی سب سے بڑی صنعت ہے ۔
وزیراعظم کا دفتر
چندریان-2کے لانچ پر وزیراعظم کا پیغام
نئی دہلی،22؍جولائی،ویراعظم نریندر مودی نے چندریان – 2 کے لانچ پر مندرجہ ذیل پیغام بھیجا ہے۔
’’خصوصی لمحات جو ہماری شاندار تاریخ میں رقم کئے جائیں گے! چندریان – 2 کا لانچ ہمارے سائنس دانوں کی صلاحیتوں اور سائنس کے نئے افق پر پہنچنے کے 130 کروڑ ہندوستانیوں کے عزم کا اظہار کرتا ہے۔ آج ہر ہندوستانی بہت فخر کرتا ہے۔
دل سے ہندوستانی ،جذبات سے ہندوستانی ! جو بات ہر ہندوستانی کو بہت زیادہ خوش کرنے والی ہے، وہ یہ حقیقت ہے کہ چندریان -2 مکمل طور پر ملک میں تیار کردہ مشن ہے۔ اس میں چاند کی ریموٹ سینسنگ کے لئے ایک آربیٹر  ہے اور ایک چاند کی سطح پر تجزیہ کے لئے وہاں اتر کر چلنے والا ماڈیول  شامل ہے۔
چندریان- 2 اس لحاظ سے منفرد ہے کہ یہ چاند کی سرزمین پر جنوبی قطب کے خطے میں تلاش اور مطالعے کا کام کرے گا، جہاں ماضی میں اب تک کسی بھی مشن نے تلاش کا کام نہیں کیا ہے اور اس کے نمونے نہیں لئے گئے ہیں۔ یہ مشن چاند کے بارے میں نئی معلومات فراہم کرے گا۔
چندریان -2 جیسی کوششیں ہمارے باصلاحیت نوجوانوں کو سائنس، اعلیٰ معیار کی تحقیق اور اختراعات کی طرف مزید راغب کریں گی۔ چندریان کا شکر ہے کہ بھارت کے چاند سے متعلق پروگرام کو قابل قدر تیزی حاصل ہوگی۔ چاند کے بارے میں ہماری موجودہ معلومات میں قابل قدر اضافہ ہوگا۔
NarendraModi
✔@narendramodi
Special moments that will be etched in the annals of our glorious history!
The launch of #Chandrayaan2 illustrates the prowess of our scientists and the determination of 130 crore Indians to scale new frontiers of science.
Every Indian is immensely proud today!
23.8K
3:20 PM - Jul 22, 2019
NarendraModi
✔@narendramodi
Indian at heart, Indian in spirit!
What would make every Indian overjoyed is the fact that #Chandrayaan2 is a fully indigenous mission.
It will have an Orbiter for remote sensing the Moon and also a Lander-Rover module for analysis of lunar surface.
29.6K
3:21 PM - Jul 22, 2019
Twitter Ads info and privacy
7,843 people are talking about this
NarendraModi
✔@narendramodi
#Chandrayaan2 is unique because it will explore and perform studies on the south pole region of lunar terrain which is not explored and sampled by any past mission.
This mission will offer new knowledge about the Moon.
17.1K
3:22 PM - Jul 22, 2019
Twitter Ads info and privacy
4,286 people are talking about this
۔۔۔۔۔۔۔۔۔۔۔۔۔۔۔
U-3308
(Visitor Counter : 54
بجلی کی وزارت
پاور گرڈ نے ٹیکہ کاری کیمپ کا اہتمام کیا
نئی دہلی، 3/جون2021 ۔ پاور گرڈ کارپوریشن آف انڈیا لمیٹڈ  بھارت سرکار کی وزارت توانائی کے تحت ایک مہارتن سرکاری شعبے کی کمپنی  ہے۔ موجودہ وبا کے دوران ٹیکہ کاری زندگی بچانے کے لئے سب سے اہم ہتھیار کے طور پر سامنے آئی ہے۔ اسی سلسلے میں پاور گرڈ بھارت میں اپنے سبھی اداروں میں اپنے ملازمین اور ان کے اہل خانہ کے لئے ٹیکہ کاری کیمپ کا انعقاد کررہی ہے۔ یہ ٹیکہ کاری مہم اپنے ملازمین، ان کے اہل خانہ اور دیگر مستفیدین جیسے بزرگ ملازمین، ان کے اہل خانہ، معاہدے پر رکھے گئے ورکروں وغیرہ کو کووڈ-19 کی وبا سے بچانے کے لئے حفاظتی ڈھال کا کام کررہی ہے۔
ان ٹیکہ کاری کیمپوں کو جاری رکھتے ہوئے پاور گرڈ نے مغربی خطہ- II کے ببھج-II سب اسٹیشن  میں ایک ایسا کیمپ لگایا گیا ہے۔ اس کیمپ میں تقریباً 244 افراد  کی ٹیکہ کاری کی گئی۔
ایسا ہی ایک دوسرا کیمپ 2 جون 2021 کو شکراپور  میں لگایا گیا تھا۔ پاور گرڈ کے شکراپور دفتر میں منعقدہ اس کیمپ میں تقریباً 140 افراد کی ٹیکہ کاری کی گئی۔ مغربی خطہ-I کے مختلف دیگر سب اسٹیشنوں پر بھی ٹیکہ کاری مہم چلائی گئی۔ مشرقی خطہ-I کے تحت سیتامڑھی سب اسٹیشن  میں بھی ایک ٹیکہ کاری کیمپ کا اہتمام کیا گیا، جہاں تقریباً 71 افراد کو کووڈ-19 کا ٹیکہ لگایا گیا۔
آگرہ سب اسٹیشن  نے ملازمین اور ان کے منحصرین کے لئے شمالی خطہ-III کے تحت اپنی رہائشی کالونی میں ٹیکہ کاری کیمپ کا انعقاد کیا۔ اس ٹیکہ کاری کیمپ میں سبھی افراد کو مفت ٹیکہ لگایا گیا۔ آگرہ سب اسٹیشن 5 جون 2021 کو ایک اور ٹیکہ کاری کیمپ کا انعقاد کرے گا، جس میں سبھی باقی افراد کو شامل کیا جائے گا، جنھیں کیمپس میں ٹیکہ لگایا جاسکتا ہے۔ اس ٹیکہ کاری کیمپ سے آگرہ سب اسٹیشن اپنے ملازمین، معاہدے پر رکھے گئے ملازمین اور ان کے اہل خانہ کی مکمل ٹیکہ کاری کرپائے گا۔ ملک بھر میں پاور گرڈ کے سبھی اداروں میں ٹیکہ کاری کیمپوں کا انعقاد کیا جارہا ہے۔ یہ ٹیکہ کاری مہم قومی مشن کے جزو کے طور پر چلائی جارہی ہے۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا ہے کہ گزشتہ ایک سال میں بائیوٹیک-کسان اسکیم کے دوران 1 لاکھ 60 ہزار سے زیادہ کسانوں نے فائدہ اٹھایا ہے
بایوٹیک-کسان اسکیم کا آغاز کسانوں کو پانی، مٹی، بیج اور مارکیٹنگ سے متعلق مسائل پر مشاورت اور ان کا حل فراہم کرنے کےلئے کیا گیا ہے: ڈاکٹر جتیندر سنگھ
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، عملہ ، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے آج راجیہ سبھا کو بتایا کہ گزشتہ ایک سال  کے دوران اب تک 1,60,000 کسانوں نے بائیوٹیک-کسان اسکم کے فوائد حاصل کیے ہیں۔
آج راجیہ سبھا میں ایک سوال کے تحریری جواب میں، ڈاکٹر جتیندر سنگھ نے کہا کہ بایوٹیک-کسان اسکیم کا آغاز کسانوں کو پانی، مٹی، بیج اور مارکیٹنگ سے متعلق مسائل پر مشاورت اور ان کا حل فراہم کرنے کےلئے کیا گیا ہے۔
اسکیم کے تحت کسانوں کو بہتر بیج، سبزیوں کو ذخیرہ کرنے، پودوں کی نشوونما کو فروغ دینے والے ریزوبیکٹیریا /بائیو فرٹیلائزرز، آبپاشی اور محفوظ کاشت کی ٹیکنالوجی، بہتر مویشیوں ، پولٹری کے استعمال اور ماہی گیری کے ساتھ ساتھ مویشیوں/مرغیوں کی صحت کا انتظام کے لیے مشاورت اور ان کے سامنے عملی نمونے پیش کیے جاتے ہیں۔